OzLabs/hebrew-wiki-articles huggingface dataset:
הנס-אולריך גרפנטין

הנס-אולריך גרפנטין (בגרמנית: Hans-Ulrich Grapenthin, נולד ב-2 בספטמבר 1943 בווגלאסט שבגרמניה) הוא כדורגלן עבר גרמני ששיחק לאורך כל הקריירה שלו בעמדת השוער בקארל צייס יינה, ונבחר פעמיים ככדורגלן השנה בגרמניה המזרחית. גרפנטין ערך 21 הופעות במדי נבחרת גרמניה המזרחית, וזכה עמה במדליית זהב באולימפיאדת מונטריאול בשנת 1976, על אף ששימש בטורניר זה כשוער המשנה של יורגן קרוי.

==קריירת מועדונים==
גרפנטין החל לשחק בקבוצה הבוגרת של קארל צייס יינה מליגת העל המזרח גרמנית בשנת 1966, וכעבור שנתיים זכה עמה באליפות הראשונה. בשנת 1970 זכה גרפנטין עם יינה באליפות נוספת, ובמהלך שנות ה-70 זכה בשלושה גביעים, האחרון בעונת 1979/80. בגין זכייה זו בגביע, וההגעה למקום השלישי בליגה, זכה גרפנטין בתואר כדורגלן השנה בגרמניה המזרחית. בעונת 1980/81 השתתף גרפנטין עם קארל צייס יינה בגביע אירופה למחזיקות גביע, והגיע עם הקבוצה עד לגמר, שם הפסידה לדינמו טביליסי בתוצאה 1–2. גרפנטין זכה בעונה זו בפעם השנייה ברציפות בתואר כדורגלן השנה בגרמניה המזרחית. בשנת 1985 פרש ממשחק פעיל לאחר 19 עונות רצופות בקארל צייס יינה, בהן ערך 308 הופעות ליגה.

==קריירה בינלאומית==
גרפנטין החל לשחק בנבחרת גרמניה המזרחית בשנת 1975, אך היה השוער השני של יורגן קרוי, ובשש שנים ערך 21 הופעות בלבד. גרפנטין השתתף עם הנבחרת באולימפיאדת מונטריאול, שם ערך הופעה אחת בלבד, כאשר נכנס כמחליף במקומו של קרוי בדקה ה-80 בניצחון 0–4 על נבחרת צרפת ברבע הגמר. גרפנטין זכה עם הנבחרת במדליית זהב באולימפיאדה זו. בשנת 1981 ערך גרפנטין את הופעתו האחרונה במדים הלאומיים.

==תארים==
עם קארל צייס יינה:
* אליפות ליגת העל המזרח גרמנית (2): 1967/68, 1969/70
* הגביע המזרח גרמני (3): 1971/72, 1973/74, 1979/80

עם נבחרת גרמניה המזרחית:
* אולימפיאדת מונטריאול (1976): מדליית זהב

תארים אישיים:
* כדורגלן השנה בגרמניה המזרחית (2): 1980, 1981

== קישורים חיצוניים ==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:שוערי כדורגל מזרח גרמנים
קטגוריה:כדורגלני קרל צייס ינה
קטגוריה:כדורגלני נבחרת גרמניה המזרחית
קטגוריה:כדורגלנים באולימפיאדת מונטריאול (1976)
קטגוריה:אלופים אולימפיים מזרח גרמנים: כדורגל
קטגוריה:גרמנים שנולדו ב-1943
מסורת הש"ס

מסורת הש"ס (בתחילה נקרא מסורת התלמוד) הוא חיבור של הרב יהושע בועז שתוכנו מראי מקומות למקורות מקבילים בספרות חז"ל (משנה, תוספתא ומקבילות בתלמוד הבבלי עצמו).

==החיבור ותולדותיו==
'מסורת התלמוד', נדפס תחילה כספר בשנת רפ"ג והפניות למקבילות צוינו לפי פרקי התלמוד בלבד. לשם הדפסת התלמוד בוונציה בידי מדפיס התלמוד הנוצרי מארקו יושטיניאן בשנים ש"ו - שי"א ערך הרב יהושע בועז את ההפניות בצורה מדויקת יותר - לפי דפי התלמוד המודפס. ההפניות הן למקבילות במשנה בתלמוד ובתוספתא.

בדפוס באזיליאה שונה שם החיבור למסורת הש"ס, יש הסבורים שהדבר נעשה מחמת הצנזורה הנוצרית, ושם זה נותר לחיבור עד היום.

בשנים שלאחר מכן נוספו שתי השלמות גדולות לחיבור זה - האחת בדפוס אמשטרדם בשנים תע"ד - תע"ז, בידי הרב יוסף שמואל מקראקא שהרחיב את מסורת הש"ס לפי שלושה ממה שהיה בה לפני כן. תוספת שנייה שנעשתה בידי הרב ישעיה פיק ברלין נדפסה בדפוס דיהרנפורט בשנים תק"ס - תקס"ד. התוספות החדשות הודפסו בתוך סוגריים מרובעים. כל התוספות הללו נדפסו במהדורות המצויות של התלמוד.

כיום החיבור מודפס בכל מהדורות הש"ס. ההפניה בש"ס וילנא היא לרוב באמצעות כוכבית, כשהמקבילה רשומה בשולים מול הכוכבית, ובדפוסים חדשים רבים ההפניה היא באמצעות אות קטנה, המפנה למדור מסורת הש"ס המופיע בצד העמוד.

בחלק ממהדורות הש"ס החדשות, כגון עוז והדר, ישנן תוספות נוספות לחיבור זה. רבי שבתי זוסמן חיבר את הספר "מאיר נתיב" המרחיב את מסורת הש"ס, וכולל ציונים גם לדברי רש"י ותוספות. חיבור זה הודפס בחלק ממהדורות הש"ס.

==קישורים חיצוניים==
* . המהדורה הראשונה של מסרת הש"ס, שנדפסה כספר בפני עצמו ולא על דפי התלמוד.

==הערות שוליים==

קטגוריה:חיבורים על התלמוד
קטגוריה:ספרי שנות ה-1520
דוד שפירא (דינוב)

רבי דוד מדינוב (כונה גם: הצמח דוד ע"ש ספרו; 1804–1874 (תקס"ה/תקס"ח - י"ט באדר תרל"ד)), בנו של רבי צבי אלימלך שפירא מדינוב. היה אדמו"ר חסידי, השני בשושלת חסידות דינוב.

==ביוגרפיה==
דוד שפירא נולד בדינוב לרבי צבי אלימלך וחנה מינדל בתו של הרב שמואל מינדל מציטש. תאריך לידתו שנוי במחלוקת, כאשר יש המקדימים לתקס"ה ויש המאחרים לתקע"ב. בצעירותו ידע רוב חולי וסבל, כסגולה הוסיף לו אביו אות י' לשמו "דויד", על פי דברי הגמרא (מסכת ברכות) "יהיב ליה ידיה ואקמיה" ופירש אביו הבני יששכר את דברי הגמרא, שהמשמעות היא ש"יהיב ליה ידיה" דהיינו הוסיף לו את האות יו"ד ועל ידי כך "אוקמיה" דהיינו הקים אותו מחוליו.

אביו רבי צבי אלימלך העיד על בנו שהוא נשמה דאצילות המורה על נשמה מהעולם העליון ביותר. טרם גיל בר מצווה נישא לרחל מינא, בתו של הגביר ישעיה נפתלי הירץ.

לאחר פטירת אביו בי"ח בטבת ה'תר"א עברה ההנהגה לידו, בשנים אלו פרחה חסידות דינוב למאות ואלפים. עם זאת היה נוסע לצדיקים אך רבו המובהק היה השר שלום מבעלזא. 

אדמו"רים רבים העריצוהו בהם רבו השר שלום ורבי חיים מצאנז שאף שלח אליו את בנו רבי יחזקאל משינאווא. דרך תפילתו הייתה בשקט וללא תנועות לעומת אביו שהתפלל בקול רעש. דרכו הייתה לענות לבאים אליו בדרך מליצה, תשובות אלו היו מעוררות תמיהה בקרב השומעים, ורק בחלוף הזמן היו עומדים על תוכן תשובותיו. הוא נודע כבעל מופת בדרגת צדיק גוזר וה' מקיים. היה עורך את שולחנו מדי יום ביומו והיה אומר בהם דברי תורה לרוב.

נפטר בדינוב בי"ט באדר תרל"ד ושם נטמן. ספרו "צמח דוד" על התורה ומועדים, נדפס על ידי נכדו רבי מנחם מנדל רוקח מדינוב. הספר נדפס בפרמישלא תרל"ט, מונקאטש תרס"ח, ניו יורק תשי"ג.

==מתלמידיו ==
*רבי אלעזר מרישא.
*רבי משולם פייש מטאש.
*רבי אלעזר צבי מקומרנא.
*רבי שלמה מבאבוב.
*רבי אברהם שמחה מבארנוב
*ה"אמרי יוסף" מספינקא

ממשיך דרכו: השלישי בשושלת חסידות דינוב היה בנו רבי ישעיה נפתלי הירץ שפירא ואחריו היה גיסו (חתנו של רבי דוד) רבי יהודה רוקח מדינוב (בן רבי אלעזר בנו של רבי שלום מבעלז), שנפטר בצעירותו, לאחר פטירתו המשיך את השושלת בנו רבי מנחם מנדל רוקח מדינוב, ולאחריו רבי אברהם אבא ואגנער מדינוב עד השואה.

==צאצאיו==
*רבי ישעיה נפתלי הירץ שפירא (תקצ"ח - ד' בסיוון תרמ"ה),חתן דודו רבי אלעזר מלנצהוט. מילא מקום אביו בדינוב.
*רבי צבי אלימלך שפירא מבלאז'וב אבי חסידות בלאז'וב.
*רבי מאיר יהודה שפירא מבוקווסק.
*חתנו הגדול רבי יהודה רוקח מדינוב. בן רבי אלעזר רוקח. בנו בכורו של רבי שלום מבעלזא. כיהן כאדמו"ר מדינוב.

==לקריאה נוספת==
* יצחק אלפסי, אנציקלופדיה לחסידות, מוסד הרב קוק, ירושלים, כרך א', תשמ"ו עמ' תפו-תפז
* תולדות חייו שהודפסו בסוף ספרו צמח דוד שהודפס בצורה חדשה בשנת תשע"א.

==קישורים חיצוניים==
* 

==הערות שוליים==

קטגוריה:אדמו"רי בית דינוב
קטגוריה:רבנים גליציאנים
קטגוריה:מחברי ספרי חסידות
קטגוריה:ילידי 1804
קטגוריה:נפטרים ב-1874
לא תהיה לו כנושה

לא תהיה לו כנושה היא מצוות לא תעשה דאורייתא, האוסרת על מלווה לדחוק את הלווה לתשלום חובו.

בדרך כלל, בפועל אין בעיה הלכתית של "לא תהיה כנושה", משום שיש ללווה נכסים שלפי ההלכה הוא חייב למכור כדי לפרוע את החוב.
אם אין ללווה כלום, לא ניתן לתבוע אותו בשום דרך ויש להמתין עד שירווח לו.

== מקור האיסור ודברי המפרשים ==
מקור האיסור בפסוק מפורש בתורה: 

ופירש רש"י שם: . מבואר ברש"י שמותר למלווה להתעניין ולשאול אך אסורה לו הדחיקה בחזקה.

הרשב"ם במקום מסביר כי האיסור הוא לדחוק את הלווה לתת משכון כנגד הלוואתו, עקב העובדה שאין לו מה לשלם. ומדבריו משתמע שאין איסור לדוחקו לשלם הלוואתו אלא האיסור חל על לקיחת משכון בלבד (ואין הלכה כדבריו).

=== טעם המצווה ===
ספר החינוך הסביר כי: "משרשי המצוה, לקנות לנו מדת החסד והחנינה והחמלה, וכשיהיו קבועות לנו אז נהיה ראויין לקבלת הטובה ויושלם חפץ השם יתברך בנו שחפץ השם יתברך להטיב בעולם הזה ובעולם הבא".

== עיונים בש"ס ==
במשנה כתוב:

בגמרא מובא דיון שהתנהל בבית המדרש: "כי אתא (כאשר בא) רב דימי, אמר: מנין לנושה בחבירו מנה, ויודע שאין לו, שאסור לעבור לפניו? תלמוד לומר: לא תהיה לו כנשה. רבי אמי ורבי אסי דאמרי תרוייהו (הסכימו ש): כאילו דנו בשני דינין, שנאמר: הרכבת אנוש לראשנו באנו באש ובמים"

הרמב"ם, בהלכות מלווה ולווה: "כל הנוגש העני והוא יודע שאין לו מה יחזיר לו, עובר בלא תעשה שנאמר לא תהיה לו כנושה". ובהלכה הבאה הביא את דברי הגמרא שהבאנו לעיל, באיסור להיראות לפניו.

וביאר דבריו הלחם משנה שעל התביעה עובר בלאו ועל ההתרָאוּת לפניו עובר באיסור דרבנן.

== מלווה התובע לווה בבית דין ==

== הערות שוליים ==

קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:פרשת משפטים
M70

M70 (מ-Messier 70, נקרא גם NGC 6681) הוא צביר כדורי בקבוצת הכוכבים קשת הנמצא במרחק של כ-29,400 שנות אור ממערכת השמש.

== היסטוריה ==
הצביר התגלה על ידי שארל מסיה ב-31 באוגוסט 1780 יחד עם M69 הסמוך והוכנס לקטלוג מסיה, שם תואר כערפילית ללא כוכבים סמוכה ל-M69. בשנת 1784 צפה האסטרונום ויליאם הרשל ב-M69 וזיהה שזהו צביר כוכבים. ג'ון הרשל צפה בצביר בשנת 1834 וציין שיש בו כוכבים מדרגת בהירות 14 ושהוא עגול ובהיר עם מרכז בהיר יותר מהשוליים. בשנת 1995 גילו חובבי האסטרונומיה אלאן הייל ותומאס בופ בזמן שצפו ב-M70 את שביט הייל-בופ, שחלף במרחק של כחצי מעלה ממנו.

בהירות נראיתו של הצביר היא מדרגה 7.9 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי. זהו אחד מעצמי מסיה הדרומיים ביותר ובשל כך ובשל עמימותו קשה לצפות בו מאירופה. מיקומו הוא על הקו המחבר את הכוכב קאוס אוסטרליס (ε בקשת) עם הכוכב אסקלה (ζ בקשת), כ-4.5 מעלות ממזרח-צפון-מזרח לקאוס אוסטרליס וכ-4.8 מעלות ממערב-דרום-מערב לכוכב ζ בקשת. כ-2.5 מעלות ממערב לו נמצא הצביר הכדורי M69 וכ-3 מעלות מצפון-מזרח לו נמצא הצביר M54.

== מאפייני הצביר ==
M70 נמצא קרוב יחסית למרכז שביל החלב – כ-7,000 שנות אור בלבד. גודלו הזוויתי כפי שמופיע בחשיפה ארוכה הוא כ-8 דקות קשת שממרחק של כ-29,400 שנות אור נותן לו רדיוס של כ-70 שנות אור. ליבתו צפופה מאוד, חצי ממסתו המוערכת בכ-179,000 מסות שמש מרוכזת ברדיוס של כ-6 שנות אור בלבד. הספקטרום של אורו מתאים לקרינת כוכב מסוג ספקטרלי G0 או G1, שמאפין צבירים זקנים יחסית. בצביר התגלו עד היום רק שני כוכבים משתנים.

המרחק לצביר הסמוך M69 דומה למרחק אל M70 כך שהם קרובים זה לזה והמרחק ביניהם מוערך בכ-1,800 שנות אור. הצביר M54 שנראה קרוב לשניהם נמצא למעשה במרחק גדול פי שלושה מהם כך שהמרחק בינו ובין M70 גדול פי שניים מהמרחק בין M70 ובין כדור הארץ.

== קישורים חיצוניים ==

* [http://messier.seds.org/m/m070.html M70] בקטלוג מסיה באתר SEDS.
* 

== הערות שוליים ==

70
70
קטגוריה:קבוצת הכוכבים קשת
בן רבינוביץ

בן (בן ציון) רבינוביץ (נולד ב-11 ביוני 1939) הוא כלכלן ומנהל, שימש במגוון תפקידים בכירים במשק הישראלי, ובכלל זה כיהן כמנכ"ל חברת-העובדים בשנים 1978–1987.

==ביוגרפיה==
בן רבינוביץ נולד בתל אביב. אביו, אהרן (רוניה) רבינוביץ (1945-1901), היה מראשי ההסתדרות בישראל, הקים וניהל את המחלקה לאיגוד מקצועי. אמו, מָשָה (מרים) רבינוביץ (2005-1912) הייתה נכדתו של "הגדול ממינסק", ר' ירוחם יהודה ליב פרלמן. עסקה בחינוך מיוחד ובהמשך ניהלה את בית הספר לפעילי ההסתדרות בתל אביב. המשפחה התגוררה בלב הישן של תל אביב ובין באי ביתה היו רבים ממנהיגי היישוב, אנשי תנועת העבודה וכן אנשי ספר ורוח.

באחד המפגשים הביתיים, כשהיה פעוט כבן שנה, הרשים רבינוביץ את המשוררת אלה אמיתן (וילנסקי), שדמיינה אותו כמפקד צבא בארץ גמדים דמיונית. כך, בהשראתו, נולד השיר "במדינת הגמדים" ("ובראש הגדוד צועד, אצבעוני המפקד"). השיר פורסם לראשונה ב"דבר לילדים" (ב-1 באוקטובר 1940), הולחן בהמשך על ידי יצחק לוי והפך לנכס צאן ברזל בפזמוני הילדים מאז ועד היום.

בן רבינוביץ למד בבית-הספר 'בית חינוך' ולאחר מכן בבית הספר התיכון 'תיכון חדש'. לאחר שירות צבאי כקצין בחיל התותחנים, סיים תואר ראשון בכימיה ובפיזיקה מהאוניברסיטה העברית בירושלים ובהמשך השלים תואר במנהל עסקים (MBA) מאוניברסיטת קולומביה בניו-יורק, ארצות הברית.

ב-1967 שב ארצה לאחר ששימש כחבר בכיר בצוות ניהול של חברת Du-Pont האמריקאית. בשנת 1968 נישא לאסנת רבין, אמנית ועורכת, ולשניים נולדו בת ובן. השניים היו נשואים עד מותה בשנת 2015.

בין 1967 ל-1973 עבד במספר תפקידים בכירים בקונצרן כור תעשיות. בין השנים 1975-1973 הוצב בשגרירות ישראל בלונדון והוביל פעילויות בשליחות ארגון נתיב ('לשכת הקשר').

ב-1978 מונה למנכ"ל חברת-העובדים של ההסתדרות, אז ארגון הגג של משק העובדים שכלל כרבע מהפעילות הכלכלית הארץ. הוא היה אחראי מטעמה, בין השאר, על ניהול תאגידים מובילים בתחומי הבנקאות, הביטוח, התעשייה והמסחר. במהלך שנים אלו, גם היה שותף לדיונים ולגיבוש תוכנית הייצוב הכלכלית ('עסקת החבילה') הלאומית.

בשנים 1987–1988 שימש כעוזר מיוחד למנכ"ל כור, וב-1988 הקים את "אבגר", משרד עצמאי לייעוץ וניהול כלכלי.
לאורך השנים, שימש רבינוביץ כדירקטור במגוון רחב של חברות וארגונים ובכלל זה: בנק הפועלים, פקר פלדה, עם-עובד, אמפל, אל-על, כי"ל, לאומי ושות' ועוד. כמו כן, היה חבר וסגן יו"ר מליאת רשות ניירות ערך.

בנוסף, רבינוביץ נטל חלק בהנהלות גופים ציבוריים ובכלל זה: האוניברסיטה העברית, המכללה האקדמית ת"א-יפו והאגודה לחקר תפוצות ישראל. היה יו"ר העמותות ילדי השלום ומקרא לישראל. כחלק מפעילותו בעמותת קרן מייסדים יזם הקמת אתר אינטרנט היסטורי על תנועת העבודה בישראל.

== קישורים חיצוניים ==

* [https://web.archive.org/web/20160109165054/http://avgarconsulting.co.il/ אבגר ייעוץ וניהול]

== הערות שוליים ==

קטגוריה:בוגרי האוניברסיטה העברית בירושלים
קטגוריה:בוגרי תיכון חדש
קטגוריה:בוגרי בית החינוך ע"ש א"ד גורדון
קטגוריה:בוגרי אוניברסיטת קולומביה
קטגוריה:כלכלנים ישראלים
קטגוריה:מנכ"לים ישראלים
קטגוריה:ישראלים שנולדו ב-1939
אנתוני היילבוט

אנתוני היילבוט (באנגלית: Anthony Heilbut; נולד ב-22 בנובמבר 1940, ניו יורק) הוא סופר ומפיק אמריקאי.

==חייו==
היילבוט הוא בן למשפחת פליטים יהודית-הולנדית וצאצא לרב הראשי של האימפריה הבריטית נתן מרקוס אדלר. הוא מגדיר עצמו כאתאיסט. היילבוט בעל תואר דוקטור מאוניברסיטת הווארד. לימד באוניברסיטת ניו יורק ובמכללת האנטר.כיום מתגורר ויוצר בניו יורק, כאשר הוא מתמחה במוזיקת "גוספל" ומפיק תקליטים ודיסקים בז'אנר. 

היילבוט הפיק אלבום עבור הזמרת מהליה ג'קסון אשר זכה בפרס גראמי בשנת 1977. בנוסף פורסם גם כמחבר הביוגרפיה של תומאס מאן.

==מספריו==

== קישורים חיצוניים ==

קטגוריה:ניו יורק: אישים
קטגוריה:יהודים זוכי פרס גראמי
קטגוריה:יהודים אמריקאים
קטגוריה:קצרמר אישים
קטגוריה:אמריקאים שנולדו ב-1940
לארי נאנס

לארי דונל נאנס האב (באנגלית: .Larry Donnell Nance Sr; נולד ב-12 בפברואר 1959) הוא כדורסלן עבר אמריקאי ששיחק במשך 13 עונות בליגת ה-NBA, בעמדת הפאוור פורוורד. ממוצעיו לאורך הקריירה הם 17.1 נקודות, 8.0 ריבאונדים, 2.6 אסיסטים ו-2.2 חסימות למשחק.

בנו, לארי נאנס הבן, נבחר בדראפט ה-NBA {{כ}}2015 על ידי לוס אנג'לס לייקרס.

==מכללות==
נאנס נולד וגדל בעיר אנדרסון שבקרוליינה הדרומית. בין השנים 1977–1981 למד באוניברסיטת קלמסון (קרוליינה הדרומית), ושיחק עבור קבוצת הכדורסל שלה. בעונת ה שלו הוביל את הקבוצה להישג השיא בתולדותיה - העפלה לשלב "שמונה הגדולות" (רבע הגמר) בטורניר אליפות המכללות. בארבע שנותיו בקלמסון רשם ממוצעים של 11.5 נקודות ו-6.7 ריבאונדים למשחק.

==קריירת משחק==
===פיניקס סאנס===
נאנס נבחר בבחירה ה-20 של דראפט ה-NBA לשנת 1981 על ידי קבוצת פיניקס סאנס. בעונת הרוקי שלו מיעט לקבל דקות משחק, אך בעונתו השנייה החל לשמש כשחקן חמישייה קבוע, לצד דניס ג'ונסון, וולטר דייוויס, מוריס לוקאס ואלבן אדמס, והעמיד ממוצעים של 16.7 נקודות, 8.7 ריבאונדים ו-2.6 חסימות למשחק. בסוף-שבוע האולסטאר זכה בתחרות ההטבעות הראשונה ב-NBA, בעונת השתתף לראשונה במשחק האולסטאר, ובעונת קלע שיא קריירה של 22.5 נקודות בממוצע למשחק. בשש וחצי עונותיו בפיניקס השיג ממוצעים של 17.3 נקודות ו-7.8 ריבאונדים למשחק, ועזר לקבוצה להעפיל ארבע פעמים לשלב הפלייאוף (1982–1985).

===קליבלנד קאבלירס===
במהלך עונת נשלח נאנס לקליבלנד קאבלירס בטרייד שהעביר לפיניקס, בין היתר, את הרוקי קווין ג'ונסון. לצד הרכז מארק פרייס והסנטר בראד דוהרטי, הפך נאנס את הקאבלירס לאחת הקבוצות החזקות באזור מזרחי, תחת המאמן לני וילקינס. בשש מתוך שבע עונותיו של נאנס בקליבלנד עלתה הקבוצה לפלייאוף ה-NBA, ובעונת אף הגיעו הקאבלירס לגמר המזרח, בו הפסידו לשיקגו בולס בשישה משחקים. בתקופתו בקליבלנד השתתף פעמיים נוספות במשחק האולסטאר, ונבחר שלוש פעמים לאחת מחמישיות ההגנה של העונה. בסיום עונת הודיע על פרישה ממשחק, בגיל 35. בשנת 1995 העלו הקאבלירס את גופייתו של נאנס עם המספר 22 לתקרת אולמם הביתי, כהוקרה על תרומתו לקבוצה.

לאורך הקריירה התאפיין נאנס כשחקן יציב במיוחד – ב-11 מתוך 13 עונותיו ב-NBA רשם ממוצעים של לפחות 16 נקודות ו-8 ריבאונדים למשחק. כמו כן הצטיין בחסימת זריקות, כשממוצע הקריירה שלו עומד על 2.2 חסימות למשחק. בעת פרישתו דורג במקום השמיני ברשימת החוסמים המובילים בתולדות ה-NBA, וראשון מבין השחקנים שאינם סנטרים.

==קישורים חיצוניים==

* [http://www.basketball-reference.com/players/n/nancela01.html סטטיסטיקות הקריירה ב-NBA], באתר Basketball-reference.com

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קלמסון
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:כדורסלני קליבלנד קאבלירס
קטגוריה:משתתפי משחק האולסטאר של ה-NBA
קטגוריה:זוכי תחרות ההטבעות של ה-NBA
קטגוריה:כדורסלנים ב-NBA שגופייתם הופרשה
קטגוריה:קרוליינה הדרומית: כדורסלנים
קטגוריה:אמריקאים שנולדו ב-1959
ניתוח מחרוזות

ניתוח מחרוזות (אנגלית Parsing) הוא תהליך ניתוח מחרוזות של סמלים, בשפה טבעית או בשפת מחשב, תוך שמירה על כללי דקדוק.

למונח יש מספר משמעויות בעלות שינויים קלים, בענפי מידע שונים של בלשנות ומדעי המחשב. ניתוח משפט מתייחס לשיטת הבנה של משמעות מדויקת של משפט נתון, לפעמים בעזרת דיאגרמת משפט. בניתוח שכזה מושם בדרך כלל דגש על חלוקות דקדוקיות כמו נושא ונשוא.

בבלשנות חישובית המונח משמש לתיאור ניתוח על ידי מחשב, של משפט או מחרוזת מילים אחרת, פירוקם למרכיבים, והצגתם בתבניות המבהירות את הקשר התחבירי בין המרכיבים, ולפעמים גם את הקשר הסמנטי ביניהם וכן מידע נוסף.

המונח נמצא בשימוש גם בפסיכובלשנות בכחלק מהבנת הנקרא והשפה. בהקשר זה ניתוח מחרוזות מתייחס לדרך שבה מנתח האדם משפטים או ביטויים (בשפה המדוברת או בכתב) במונחים של מרכיבים דקדוקיים, זיהוי חלקי הדיבור, קשרים תחביריים ועוד. המונח נפוץ במיוחד בדיונים על רמזים שפתיים, העוזרים לדוברים לפרש משפטי שבילי גן.

במדעי המחשב המונח בשימוש בניתוח שפות מחשב, ומתייחס לניתוח של קוד קלט לרכיבים, מתוך מטרה להקל על הכתיבה של מפרשים ומהדרים.

==קישורים חיצוניים==

==הערות שוליים==

קטגוריה:בלשנות
קטגוריה:מחרוזת (מדעי המחשב)
יחסי קטר–קנדה

בין מדינת קטר לקנדה שוררים יחסים טובים. השגרירות של קטר נפתחה באוטווה בשנת 2011. דוגמאות טובה לשיתוף פעולה בין שתי המדינות הן הפעולות הצבאיות המשותפות שלהן במהלך מלחמת המפרץ ומלחמת האזרחים בלוב. היחסים הדיפלומטיים בין שתי המדינות כוננו בשנת 1974.

המושל הכללי של קנדה, דייוויד ג'ונסטון ואשתו ביקרו בדוחה בשנת 2011, וכן משלחת פרלמנטרית בראשות יושב ראש הסנאט, נואל קינסלה ביקרה בקטר באותה שנה. בשנת 2012, שר החוץ הקנדי, ג'ון ביירד פתח את השגרירות הקנדית בדוחה וערך ביקור רשמי בשנת 2013.

בין קנדה לקטר התגלעה מחלוקת בשל הצעתה של קטר להעביר את הארגון הבינלאומי לתעופה אזרחית ממונטריאול לדוחה בשנת 2013. בחודש מאי אותה שנה חזרה בה קטר מהצעתה, ופרסמה הודעה בה היא אומרת כי "עשתה זאת כדי לשמור על הקרבה ההיסטורית והידידות בין שתי המדינות".

== הערות שוליים ==
אלכסנדר צ'רנישוב

אלכסנדר צ'רנישוב (ברוסית : Александр Иванович Чернышев) (נולד ב-1786 במוסקבה, נפטר בשנת 1857 באיטליה) היה מדינאי, מנהיג צבאי ודיפלומט רוסי. שימש כנספח צבאי בצרפת ומרגל מטעם הלשכה המיוחדת.

נולד בשנת 1786 לאב קצין בצבא. התגייס בגיל 16 בשנת 1802. בשנת 1805 לחם בקרב אוסטרליץ. לאחר מכן המשיך ללחום במסגרת הקואליציה האנטי-צרפתית הרביעית ובשנת 1807 נלחם בקרב פרידלנד ועל כך קיבל עיטורים. בשנת 1808 היה השליח הדיפלומטי הרוסי בקרבת נפוליאון בונפרטה, המנהיג הצרפתי.

בסוף דצמבר 1812 הביס את כוחותיו של אז'ן דה בוארנה וקיבל על כך עיטור נוסף. לאחר הצלחות צבאיות נוספות בקרבות מול צרפת, התמנה לגנרל בשנת 1814, בגיל 27 בלבד.

בשנת 1832 מונה לשר המלחמה והחזיק בתפקיד זה עד שנת 1852. בשנים אלו הוביל את מלחמת הקווקז. בשנת 1848 התמנה לראש הממשלה, והחזיק בתפקיד זה עד לשנת 1856. נפטר שנה לאחר מכן.

==קישורים חיצוניים==

קטגוריה:קצרמר פוליטיקאים
קטגוריה:ראשי ממשלת רוסיה
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:אבירי מסדר העיט השחור
קטגוריה:מקבלי אות לגיון הכבוד
קטגוריה:אבירי מסדר העיט הלבן
קטגוריה:מקבלי עיטור גיאורגי הקדוש
קטגוריה:האימפריה הרוסית: דיפלומטים
קטגוריה:רוסים שנולדו ב-1786
קטגוריה:רוסים שנפטרו ב-1857
להרוג את הסבתא

להרוג את הסבתא היא סדרת טלוויזיה ששודרה ב-Yes החל מ-20 בדצמבר 2015. יוצריה הם יוסי מדמוני, דוד אופק וליאור שפר.

הסדרה, קומדיה שחורה ומקברית, מספרת על אישה מבוגרת המתגוררת בביתה הישן ושמסביבה מוקמים פרויקטים ובניינים רבי קומות, אבל היא ממאנת לפנות את ביתה לטובת הקבלנים שמציעים לה סכומי עתק. ילדיה מנסים לשכנעה אך יודעים שזה לא יהיה אפשרי עד שתמות והם יוכלו לרשת את ביתה. בשלב מסוים פוקעת סבלנותם והם מנסים לקרב את קיצה של אמם, תוך כדי שהם נאבקים בינם לבין עצמם על הירושה שבדרך.

הסדרה זכתה לביקורות נלהבות, כשהפרשנות העיקרית ראתה בה מטפורה למצב קיומי בישראל של 2015, בה המסגרות החברתיות הולכות ומתפרקות, והערך היחיד שנותר הוא הרווח החומרי.

הסדרה זכתה בארבעה פרסי האקדמיה הישראלית לטלוויזיה לשנת 2015 בקטגוריות "הסדרה הקומית הטובה ביותר", "התסריט הטוב ביותר בסדרה קומית" (יוסי מדמוני), "הבימוי הטוב ביותר בסדרה קומית" (ליאור שפר ודוד אופק) ו"השחקנית הטובה ביותר בסדרה קומית" (מירי אלוני).

בשנת 2017 שודרה גם בערוץ הראשון.

==עלילה==
===עונה ראשונה===
סבתא עליזה (מירי אלוני) מסרבת להצעה מפתה מהקבלן רגב שרעבי (אלי פיניש) להצעת מכירה בשווי 20 מיליון דולר, ובניה אינם מבינים את עקשנותה. לאחר מכן לבנה דוד (גל תורן) נולד בן זכר לאחר כמה בנות וזה נותן לו הזדמנות להוציא כסף מאמו לברית, לאחר שנתקל בעקשנות, מביים דוד פציעה כאשר עבד בעבודתו באוטו זבל, כשלטענתו זהו הקילה אך בבית החולים התברר שדוד עקר כבר תקופה ארוכה וילדיו אינם שלו. דוד מסיק מסקנה מהירה שאחיו שאול (רמי הויברגר) הוא זה שהכניס את אשתו אתי (סופיה אוסטריצקי) להיריון. דוד מגיע נסער לאמו וכאן נוצר סדק ראשוני בעקשנותה של אמו והיא מבטיחה לו פיצוי על עוגמת הנפש.

במשך העונה עקשנות האם עומדת למבחן כמה פעמים כאשר תמיד היא נוטה לאי כניעה לילדים. במשך הזמן דוד ושאול מסכמים על שיתוף פעולה להרוג את אמם ולהביא קץ להמתנה המורטת לכסף. דמות נוספת שמצטרפת לעלילה היא בת המשפחה רקפת שרעבי (ליהי קורנובסקי).

==קישורים חיצוניים==

*
*
*

קטגוריה:סדרות טלוויזיה ישראליות שעלו לשידור בשנות ה-2010
קטגוריה:זוכי פרס האקדמיה לטלוויזיה: תוכניות וסדרות
קטגוריה:Yes הטלוויזיה בלוויין: תוכניות וסדרות
קטגוריה:קומדיות שחורות
גבי ברון

גבריאל (גבי) ברון (נולד ב-18 בדצמבר 1942) הוא עיתונאי, שהיה בשנים 1969–2003 חבר מערכת "ידיעות אחרונות".

== ביוגרפיה ==
גבי ברון נולד ב-1942 בתל אביב. למד בבתי הספר "הכרמל" (יסודי, כיום - "גבריאלי") ובתיכון עירוני ה'. שרת שירות חובה בצה"ל בחיל הקשר, ושירות מילואים בחיל השריון, באגף המודיעין וביחידת דובר צה"ל (בהתנדבות עד גיל 58).

באוגוסט 1963 נישא להרצליה לבית ברוך (נפטרה ב-13 באוקטובר 2021), ולזוג בת יחידה.

את עיסוקו העיתונאי החל בכתב בעיתון הסטודנטים של האוניברסיטה העברית, "פי האתון", ובחודש ינואר 1969 התקבל עבודה ככתב לענייני משטרה במערכת "ידיעות אחרונות" בירושלים. במקביל כיהן ככתב ב"קול ישראל" בשנים 1971–1972, כאחד מראשוני כתבי "גלגלי צה"ל" (משבצת שידור מצב התנועה בדרכים ששודרה בימי ראשון ושישי והפכה לערוץ שידור שני קבוע של גלי צה"ל - גלגלצ), ובמשך 17 שנים ככתב סוכנות הידיעות הגרמנית בירושלים.

במהלך שנות עבודתו עסק עשר שנים בתחום כיסוי המשטרה, בתי המשפט, שטחי יהודה ושומרון, ועוד. בהמשך, עסק בכיסוי משרד התיירות, משרד האנרגיה והתשתיות, עיריית ירושלים, משרד מבקר המדינה, ופעילות נשיא המדינה. בעשור האחרון לעבודתו כעיתונאי (1993–2003) שימש הכתב הפרלמנטרי של "ידיעות אחרונות". 

אחרי פרישתו מ"ידיעות אחרונות" פעל במשך 7 שנים בכתיבת כתבות עבור הקרן הקיימת לישראל. מאז מתקפת הפתע על ישראל מתנדב בקביעות בתחום התקשורת במטה משפחות החטופים והנעדרים בתל אביב.

קטגוריה:סגל ידיעות אחרונות
קטגוריה:כתבים פרלמנטריים ישראלים
קטגוריה:ישראלים שנולדו ב-1942
פאבל גגארין

פאבל פבלוביץ' גגארין (ברוסית: Павел Павлович Гагарин; 15 במרץ 1789, מוסקבה - 4 במרץ 1872) היה נסיך ומדינאי רוסי ממשפחת רוריקיד גגארין, שכיהן כראש ממשלת רוסיה.
== חייו ==
גגארין נולד במוסקבה לאביו, הנסיך פאבל סרגייביץ' גגרין (1747–1789) שהיה מפקד הקרמלין. לאחר שאמו מתה בשנת 1800, הוא ואחיו אנדרו נשלחו להתחנך בפנימייה פרטית בבירת רוסיה, מוסקבה. 

הוא החל את הקריירה שלו כראש הלשכה של מיכאיל מילורדוביץ' ומפקדים בולטים אחרים. בטענה לבריאות לקויה, עבר לשירות המדינה בשנת 1809. 

הוא נישא למריה, בתו היחידה של גאורג יוהאן פון גלזנאפ, סגן מנהל מחוז סיביר. היא נודעה כ"טרמגנט הנסיכה" בשל אופייה הנורא והנימוסים המתנשאים. לזוג היו שמונה ילדים.

בשנת 1831 הוא התמנה לסנאט, תחת שלטונו של ניקולאי הראשון. הנסיך גגארין הוביל ועדה שחקרה את פעילותם של דוסטויבסקי וחברים אחרים בחוג פטרשבסקי. גגארין היה אחראי גם על חקירת ניסיונו של דמיטרי קרקוזוב להתנקש בחייו של אלכסנדר השני קיסר רוסיה.

לאחר הכתרתו של אלכסנדר, היה גגארין מעורב, יחד עם יעקב רוסטובצב, בפעילותה של ועדה חשאית שהכינה את רפורמת 1861. גגארין, שתמיד תמך במפלגת בעלי האדמות העשירים, מונה ליושב ראש ועדת השרים בשנת 1864.

גגארין היה ממונה על המועצה המדינית במהלך מחלתו הסופנית של הרוזן דמיטירי בלודוב ובמשך מספר חודשים לאחר מותו. 

היה ראש ממשלת רוסיה משנת 1865 ועד מותו בשנת 1872 בסנקט פטרבורג.

==קישורים חיצוניים==

קטגוריה:ראשי ממשלת רוסיה
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:ילידי 1789
קטגוריה:רוסים שנפטרו ב-1872
ג'ובאני בנדטו פלאטי

ג'ובאני בנדטו פלאטי (באיטלקית: Giovanni Benedetto Platti, פדואה, אולי 9 ביולי 1697 – 11 בינואר 1763 בווירצבורג) היה אבובן ומלחין איטלקי.

== חייו ==
לא הרבה ידוע על חייו לפני 1722, אבל בוונציה למד מוזיקה וייתכן שבין מוריו היו פרנצ'סקו גספאריני, תומאזו אלבינוני, אנטוניו ויוואלדי, אנטוניו לוטי, אלסנדרו מרצ'לו או בנדטו מרצ'לו. בעיקר למד שירה, אבוב וכינור. אפשר שגם אביו, קרלו, שהיה נגן בבזיליקת סן מרקו, היה בין מוריו. ממכתבו של פאלאפוטי אל מרטיני עולה עוד, כי פלאטי נסע לפני שנת 1722 לסיאנה, שם הכיר את המצאתו האחרונה של ברתולומאו כריסטופורי, הפורטה-פיאנו, למד לנגן בו וחיבר סונאטות במיוחד לכלי זה.

בשנת 1722 הוזמן פלאטי לווירצבורג לעבוד כמוזיקאי בחצר הנסיך-בישוף של במברג ווירצבורג, יוהאן פיליפ פרנץ פון שנברן. הוא הכיר שם ונשא לאישה את תרזיה לאנגפריקנר, זמרת סופרן שילדה לו שמונה ילדים, שאחדים מהם היו מוזיקאים, אך לא נשאר זכר ליצירתם. פלאטי נשאר עד סוף ימיו בווירצבורג, כזמר, נגן וירטואוז ומלחין.

== יצירותיו ==
על פי השמועה, חיבר פלאטי כמה אורטוריות, שאף לא אחת מהן התגלתה. רק חלק מיצירותיו נערכו:
* מיסה בפה מז'ור
* סטאבאט מאטר
* קונצ'רטי גרוסי, בעקבות אופוס 5 של ארכאנג'לו קורלי
* קונצ'רטו בסול מז'ור לפסנתר, אבוב ותזמורת מיתרים
* קונצ'רטו בדו מינור לפסנתר, כלי מיתר ותזמורת
* 6 סונאטות לחליל אופוס 3
* 6 סונאטות לצ'מבלו אופוס 4
* סונאטה בלה מז'ור לחליל ופסנתר
* טריו סונאטה בסול מז'ור לחליל צד, כינור ובסו קונטינואו
* טריו סונאטה בדו מינור לאבוב, בסון ובסו קונטינואו 
* סונאטה בסול מינור לאבוב, צ'לו ובסו קונטינואו 
* 12 סונאטות לצ'לו ובסו קונטינואו
* סונאטה בדו מינור לאבוב ובסו קונטינואו

== לקריאה נוספת ==
<div class="mw-content-ltr">
Alberto Iesuè, Le Opere di Giovanni Benedetto Platti – Thematic Cathalog, Edizioni de I Solisti Veneti, Padova, 1999</div>

== קישורים חיצוניים ==

* 
* 

==הערות שוליים==

קטגוריה:אבובנים
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1697
קטגוריה:נפטרים ב-1763
פרוספקט (כתב עת)

פרוספקט (באנגלית: Prospect) הוא כתב עת וירחון בריטי, העוסק בפוליטיקה, בכלכלה ואקטואליה עולמית, בעיקר בממלכה המאוחדת, באירופה ובארצות הברית. בנוסף על כך, ישנו עיסוק בסוגיות חברתיות, אמנות, ספרות, קולנוע, מדע, תקשורת, היסטוריה, פילוסופיה ופסיכולוגיה. המגזין נוסד באוקטובר 1995. המגזין נמנע מהבעת דעה פוליטית בנוגע לסוגיות ספציפיות.

המגזין קיבל תשומת לב עולמית באוקטובר 2005 כאשר פרסם רשימה של 100 האינטלקטואלים הציבוריים המשפיעים בעולם, שכללה את הבלשן האמריקאי נועם חומסקי, הסופר האיטלקי אומברטו אקו, הביולוג ריצ'רד דוקינס, הפסיכולוג סטיבן פינקר והעיתונאי כריסטופר היטצ'נס. המגזין ערך סקר בין קוראיו על האישיות שהשפיעה עליהם הכי הרבה. חומסקי היה המנצח בסופו של דבר. המגזין המשיך לעשות רשימות דומות במהלך השנים.

==קישורים חיצוניים==

* 

קטגוריה:הממלכה המאוחדת: כתבי עת
לאוריאן גיליארון

לאוריאן גיליארון (בגרמנית: Lauriane Gilliéron; נולדה ב-25 ביולי 1984) היא שחקנית ודוגמנית שווייצרית.

==ביוגרפיה==
גיליארון נולדה בלוזאן כאחת מארבעה ילדים וגדלה בכפר בשם פרילי בו אביה משמש כראש עיר.

ב-2005 היא נבחרה ל"מיס שווייץ" וייצגה את מדינתה בתחרות מיס עולם בו לא העפילה לשלבים הסופיים, וב-2006 השתתפה בתחרות מיס תבל שנערכה בלוס אנג'לס, שם נבחרה לסגנית שנייה – המיקום הכי גבוה של שווייץ בתחרות אי פעם.

ב-2007 היא החלה ללמוד בבית ספר למשחק של לי סטרסברג, היא שיחקה בין היתר בסדרות הטלוויזיה "ימי חיינו", "היפים והאמיצים" ו"חוקי המשחק".

ב-2014 גילמה מורה לצרפתית בקומדיית המצבים פרברי הגיהנום.

גיליארון זכתה במקום השני באליפות שווייץ בריקודים לטינים והתחרתה גם בתחרויות ריקוד בין-לאומיות.

==קישורים חיצוניים==

קטגוריה:שחקניות קולנוע וטלוויזיה שווייצריות
קטגוריה:דוגמניות שווייצריות
קטגוריה:זוכות מיס שווייץ
קטגוריה:משתתפות בתחרות מיס תבל 2006
קטגוריה:משתתפות בתחרות מיס עולם 2005
קטגוריה:צמחוניות שווייצריות
קטגוריה:בוגרי אוניברסיטת לוזאן
קטגוריה:צמחונים שווייצרים
קטגוריה:שווייצרים שנולדו ב-1984
אנדרו הולנס

אנדרו מייקל הולנס (אנגלית: Andrew Michael Holness; נולד ב-22 ביולי 1972) הוא ראש ממשלת ג'מייקה מטעם מפלגת הלייבור של ג'מייקה. בין השנים 2012 ל-2016 כיהן כראש האופוזיציה לאחר כהונה קצרה כראש ממשלה בין אוקטובר 2011 לינואר 2012.

== ביוגרפיה ==
הולנס נולד בשנת 1972 בספניש טאון שבג'מייקה, בעל תואר מוסמך בלימודי מנהל ופיתוח מאוניברסיטת איי הודו המערבית. בשנת 1996, לאחר פעילות חברתית, התמנה על ידי ראש מפלגתו וראש הממשלה דאז, אדוארד סגה, לעוזר מיוחד. בשנת 1997 נבחר כחבר פרלמנט. בשנת 2007 התמנה לשר החינוך בממשלתו של ברוס גולדינג. ב-23 באוקטובר 2011 ירש את גולדינג כיו"ר המפלגה וראש הממשלה, תוך שהוא שומר על תיק החינוך. בדצמבר אותה שנה קרא לקיום בחירות, אולם בבחירות שהתקיימו בסוף אותו חודש הפסידה מפלגתו את השלטון.

בבחירות שנערכו ב-26 בפברואר 2016 זכתה מפלגתו בבכורה על חודו של מושב בפרלמנט (32 מושבים לעומת 31 למפלגת העם הלאומית היריבה). ב-3 במרץ אותה שנה הושבע בפעם השנייה לראש ממשלה. רעייתו נבחרה באותן בחירות לחברת פרלמנט. ב-3 בספטמבר 2020 ניצחה מפלגת הלייבור של ג'מייקה (JLP) בראשותו את הבחירות הכלליות (48 מושבים לעומת 15 למפלגת העם הלאומית היריבה).<ref></ref> הוא הושבע לכהונה נוספת ב-7 בספטמבר 2020.<ref></ref>

== חייו האישיים ==
בשנת 1997 נישא לג'ודית לנדל, לזוג שני ילדים.

הולנס הוא חבר הכנסייה האדוונטיסטית של היום השביעי.

==קישורים חיצוניים==

* [http://jis.gov.jm/profiles/andrew-michael-holness/ הדף הרשמי בשירות הידיעות של ג'מייקה]
* [http://www.jamaicalabourparty.com/about/bholness.html קורות חייו] באתר מפלגת הלייבור של ג'מייקה

==הערות שוליים==

קטגוריה:ראשי ממשלת ג'מייקה
קטגוריה:בוגרי אוניברסיטת איי הודו המערבית
קטגוריה:ילידי 1972
מרטין הופמן

מרטין הופמן (בגרמנית: Martin Hoffmann, נולד ב-22 במרץ 1955 בגומרן שבגרמניה המזרחית) הוא כדורגלן עבר גרמני ששיחק לאורך כל הקריירה בפ.צ. מגדבורג, עמה זכה בגביע אירופה למחזיקות גביע בשנת 1974. להופמן 62 הופעות ו-15 שערים בנבחרת גרמניה המזרחית, עמה השתתף במונדיאל 1974, וזכה במדליית זהב באולימפיאדת מונטריאול בשנת 1976.

==קריירת מועדונים==
הופמן שיחק בנוער של פ.צ. מגדבורג, ובשנת 1972 החל לשחק בקבוצה הבוגרת, כאשר היה בן 17. בעונתו הראשונה במועדון זכה הופמן בגביע המזרח גרמני, ובעונתו השנייה זכה הופמן באליפות ליגת העל המזרח גרמנית, ובגביע אירופה למחזיקות גביע, לאחר ניצחון 0–2 על מילאן, במשחק בו הופמן שיחק 90 דקות. בעונת 1974/75 הוסיף הופמן למאזנו אליפות נוספת, ובהמשך זכה בעוד שלושה גביעים של מזרח גרמניה, האחרון בעונת 1982/83. בשנת 1985 פרש הופמן ממשחק פעיל, כאשר היה בן 30 בלבד.

==קריירה בינלאומית==
הופמן החל לשחק בנבחרת גרמניה המזרחית בשנת 1973, ובשנת 1974 השתתף במונדיאל 1974, בו הבקיע שער בתיקו 1-1 מול נבחרת צ'ילה בשלב הבתים הראשון, והיה שותף לניצחון 0–1 על נבחרת גרמניה המערבית במשחק טעון במיוחד מבחינה פוליטית. הופמן וגרמניה המזרחית הודחו בשלב הבתים השני, וגרמניה המערבית המשיכה לזכייה בתואר. בשנת 1976 הופמן היה שותף לזכייתה של גרמניה המזרחית במדליית זהב באולימפיאדת מונטריאול. הופמן הבקיע את השער השני לגרמניה המזרחית בניצחון 1–3 בגמר על נבחרת פולין. בשנת 1981 ערך הופמן את הופעתו ה-62 והאחרונה במדים הלאומיים, בניצחון 0–1 על נבחרת צ'כוסלובקיה במשחק ידידות.

==קריירת אימון==
לאחר פרישתו, הופמן הצטרף לצוות האימון של פ.צ. מגדבורג, ובמשך מספר שנים שימש כעוזר מאמן וכמאמן נוער. בשנת 1994 מונה למאמן הראשי של הקבוצה, תפקיד אותו מילא במשך שנתיים. לאחר מכן אימן לתקופה קצרה מועדון קטן בשם פ.צ. פרכימר, ולקח הפסקה מאימון. בשנת 2002 מונה שוב למאמנה של פ.צ. מגדבורג, ומילא את התפקיד למשך שנה אחת. בשנת 2007 החל לאמן את קבוצת הנוער עד גיל 19 של פ.צ. מגדבורג, ועסק בתפקיד זה עד לשנת 2013.

==תארים==
עם פ.צ. מגדבורג:
* אליפות ליגת העל המזרח-גרמנית (2): 1973/74, 1974/75
* הגביע המזרח-גרמני (4): 1972/73, 1977/78, 1978/79, 1982/83
* גביע אירופה למחזיקות גביע: 1973/74

עם נבחרת גרמניה המזרחית האולימפית:
* אולימפיאדת מונטריאול (1976): מדליית זהב

== קישורים חיצוניים ==

קטגוריה:חלוצי כדורגל מזרח גרמנים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. מגדבורג
קטגוריה:מאמני כדורגל גרמנים
קטגוריה:כדורגלני נבחרת גרמניה המזרחית
קטגוריה:כדורגלני מונדיאל 1974
קטגוריה:כדורגלנים באולימפיאדת מונטריאול (1976)
קטגוריה:אלופים אולימפיים מזרח גרמנים: כדורגל
קטגוריה:גרמנים שנולדו ב-1955
הפרלמנט הפיני

היכל המליאה
האדוסקונטה (בפינית: eduskunta או Suomen eduskunta) הוא הפרלמנט והרשות המחוקקת בפינלנד. הפרלמנט בנוי בשיטה של בית מחוקקים חד-ביתי ומונה 200 נציגים. בניין הפרלמנט יושב בבירת המדינה, הלסינקי.

200 הנציגים נבחרים בבחירות ישירות ויחסיות מדי ארבע שנים לפי 13 מחוזות בחירה. כמות הנציגים מתחלקת במחוזות לפי גודל האוכלוסייה. נשיא המדינה יכול להקדים את הבחירות, אך מקרה שכזה לא קרה מאז שנת 1975. שיטת חלוקת המושבים מחושבת לפי שיטת ויקטור ד'הונד. כל אזרח מגיל 18 זכאי לבחור ולהיבחר. האנשים היחידים שאינם זכאים לעשות זאת הם אנשי צבא בשירות פעיל, פקידי שיפוט גבוהים, נשיא הרפובליקה, ואנשים תחת אפוטרופסות. לאחר הבחירות, הנשיא מתייעץ עם ראשי הסיעות, ובונה ממשלה המאושרת על ידי הפרלמנט.

הבחירות האחרונות נערכו בשנת 2019. הבחירות הבאות אמורות להתקיים בשנת 2023.

חברי הפרלמנט נהנים מחסינות פרלמנטרית, אשר יכולה להתבטל רק באישור של חמש שישיות בהצבעה בפרלמנט. שיעור הנשים בפרלמנט הוא כ-40%, אחד מהשיעורים הגבוהים בעולם. 

לחבר פרלמנט אסור לכהן גם כחבר הפרלמנט האירופי.

== היסטוריה ==
הבחירות הראשונות לפרלמנט התקיימו בשנת 1907, בימיה של פינלנד כישות אוטונומית באימפריה הרוסית. בשנים שלאחר מכן כוחו של הפרלמנט היה מצומצם לעומת כוחו של הצאר. כוחו של הפרלמנט גדל לאחר מהפכת אוקטובר ועצמאותה של המדינה בשנת 1917. רפורמות בשנים 1991 ובשנת 2000 חיזקו עוד יותר את כוח הפרלמנט.

== סמכויות ==
על פי החוקה של פינלנד, סמכויות הפרלמנט הן: 
* חקיקה
* החלטה על תקציב המדינה 
* אישור אמנות בינלאומיות
* פיקוח על פעולות הממשלה.
* היכולת לשינוי החוקה (לשם כך דרוש רוב בשתי הצבעות)
* בחירת ראש הממשלה המוצע על ידי הנשיא
* היכולת להביא להפלת הממשלה
* לעקוף וטו נשיאותי
* מינוי המשלחות הפיניות למועצת אירופה ולמועצה הנורדית.

== ועדות ==
בפרלמנט יש 16 ועדות קבועות, שרובן מונה כ-17 חברים. בנוסף ישנן 17 ועדות מיוחדות.

==קישורים חיצוניים==

* 

==הערות שוליים==

קטגוריה:פינלנד: פוליטיקה
פינלנד
הפרלמנט ההודי

הפרלמנט של הודו (או סנסאד) הוא הרשות המחוקקת העליונה במדינה, המורכבת משני בתים:
* הבית העליון – רג'יה סבהה (מועצת המדינות) אשר מונה 245 נציגים. הנציגים אינם נבחרים בבחירות עממיות, אלא בעיקר לפי בתי הנבחרים של המדינות והטריטוריות. כל נציג נבחר לכהונה בת שש שנים. 12 מן הנציגים ממונים על ידי נשיא המדינה. הגיל המינימלי בשביל להיות חבר בבית זה הוא 30.
* הבית התחתון – לוק סבהה (בית העם) אשר מונה 545 נציגים הנבחרים בבחירות ישירות על ידי העם לפי מפתח האוכלוסייה של המדינות. אזרח של הודו שגילו מעל 18 שנים של גיל, ללא הבדל מין, מעמד, דת או גזע זכאי להצביע. כדי להיבחר, אדם צריך להיות בן 25 ומעלה, ללא עבר פלילי, ללא פשיטת רגל, וללא עבר פסיכיאטרי.
בסך הכל יש כ-790 חברים בפרלמנט. הוא שוכן בעיר הבירה של הודו, ניו דלהי. הפרלמנט נפגש בשלושה מושבים במהלך השנה:
# פגישת התקציב: פברואר עד מאי
# פגישת מונסון: יולי עד ספטמבר
# מושב החורף: נובמבר עד דצמבר

== ראו גם ==
*פוליטיקה של הודו
*רג'יה סבהה
*לוק סבהה
*בתי מחוקקים לפי מדינה
*בניין הפרלמנט החדש 

==קישורים חיצוניים==

* 

קטגוריה:הודו: פוליטיקה
הודו
הודו
קטגוריה:הודו: פרלמנטים
מפלגת המרכז (פינלנד)

מפלגת המרכז (בפינית: Suomen Keskusta) היא מפלגת מרכז ליברלית בפינלנד. המפלגה מונהגת על ידי אניקה סאריקו. במהלך רוב ההיסטוריה של המדינה, הייתה המפלגה חברה בממשלה.

נוסדה בשנת 1906 כתנועה כפרית בעיקרה. במהלך שנות ה-20 של המאה ה-20 הייתה המפלגה מתחרה בולטת של המפלגה הסוציאל-דמוקרטית של פינלנד, וב-1922 עלתה לשלטון לראשונה כשקיוסטי קליו היה לראש הממשלה. קליו היה לראש ממשלה 4 פעמים בשנים 1922 עד 1937. אחרי מלחמת העולם השנייה הייתה המפלגה אחת מארבע המפלגות המרכזיות בפינלנד. אישיות מרכזית מאוד בתולדות המפלגה היא אורהו קקונן אשר היה ראש הממשלה בשתי תקופות כהונה (1950–1953, 1954–1956) ונשיא בעל תקופת הכהונה הארוכה ביותר (1 במרץ 1956 עד 27 בינואר 1982). המפלגה שיחקה תפקיד מרכזי בקבלת פינלנד לאיחוד האירופי בשנת 1992. כיום, בניגוד לימיה הראשונים של המפלגה, היא אינה מקבלת תמיכה רק מהאזורים הכפריים, אלא גם מהערים.

ב-1965 קיבלה את השם "מפלגת המרכז" וב-1988 "המרכז של פינלנד". המפלגה הרכיבה את הרוב בפרלמנט בשנים 2003 עד 2011, כשמאטי ואנהאנן היה ראש ממשלה במשך 7 שנים. בבחירות ב-2011 איבדה המפלגה את הרוב בפרלמנט, אך בבחירות 2015 זכתה פעם נוספת להיות מפלגת הרוב.

== ראו גם ==

* אגרריות

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:פינלנד: מפלגות
קטגוריה:פינלנד: מפלגות ליברליות
קמרון ברותוויק-ג'קסון

קמרון ג'ייק ברותוויק-ג'קסון (באנגלית: Cameron Jake Borthwick-Jackson; נולד ב-2 בפברואר 1997) הוא כדורגלן אנגלי המשחק בעמדת המגן באולדהאם אתלטיק.

==קריירה==
קמרון ברותוויק-ג'קסון, נולד וגדל במנצ'סטר שבאנגליה. כבר בשנת 2003 הצטרף לאקדמית הנוער של מנצ'סטר יונייטד כשהוא בן שש. ב-16 בספטמבר 2013, בגיל 16, ערך ברותוויק ג'קסון את הופעת הבכורה בקבוצת המילואים של המועדון כשעלה כמחליף בניצחון 4-1 על בולטון וונדררס. בעונת 2013/14, ערך ברותוויק-ג'קסון 22 הופעות בקבוצת ה-U18 של מנצ'סטר יונייטד. כמו כן, לזכותו שתי הופעות במדי הגביע האנגלי לנוער. החל מעונת 2014/15, הפך ברותוויק-ג'קסון לשחקן הרכב קבוע בקבוצת הנוער עד גיל 18 של מנצ'סטר יונייטד במדיה ערך באותה העונה 28 הופעות מתוך 29 משחקי ליגה. בעונת 2015/16, קודם ברותוויק-ג'קסון לקבוצת המילואים של מנצ'סטר יונייטד עד גיל 21. ב-7 בנובמבר 2015, ערך ברותוויק-ג'קסון את הופעת הבכורה שלו במדי הקבוצה הראשונה של מנצ'סטר יונייטד כשעלה כמחליף בדקות הסיום בניצחון יונייטד 2-0 על וסט ברומיץ'.

ב-2 במאי 2016, בטקס חלוקת הפרסים של מנצ'סטר יונייטד, זכה ברותוויק ג'קסון בפרס השחקן הצעיר עד גיל 21 של השנה.

ב-30 במאי 2016, האריך ברותוויק-ג'קסון את חוזהו במנצ'סטר יונייטד בחמש שנים נוספות עד תום שנת 2020 עם אופציה להארכת החוזה בעונה נוספת.

עד תום העונה הראשונה של ברותוויק-ג'קסון כחלק מהסגל הבוגר של מנצ'סטר יונייטד, הוא ערך 10 הופעות ליגה

ב-22 באוגוסט 2016 הושאל ברותוויק-ג'קסון לעונה אחת לוולבס. ב-7 באוגוסט 2017 הושאל בורותוויק-ג'קסון ללידס יונייטד.

==קריירה בינלאומית==
ברותוויק-ג'קסון שיחק בנבחרות הנערים עד גיל 16 ו-17 של אנגליה. ב-12 בנובמבר 2015, ערך את הופעת הבכורה שלו במדי נבחרת אנגליה עד גיל 19 נגד נבחרת הולנד עד גיל 19.

== קישורים חיצוניים ==

* [http://www.manutd.com/en/Players-And-Staff/First-Team/Cameron-Borthwick-Jackson.aspx פרופיל השחקן] באתר הרשמי של מנצ'סטר יונייטד

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני מנצ'סטר יונייטד
קטגוריה:כדורגלני לידס יונייטד
קטגוריה:כדורגלני סקאנת'ורפ יונייטד
קטגוריה:כדורגלני טרנמיר רוברס
קטגוריה:כדורגלני אולדהאם אתלטיק
קטגוריה:מנצ'סטר: כדורגלנים
קטגוריה:אנגלים שנולדו ב-1997
אוח הודי

אוח הודי (שם מדעי: Bubo bengalensis) הוא מין של אוח החי בתת-היבשת ההודית והוא אחד מדורסי הלילה הגדולים בעולם.

אוח זה קרוב לאוח המצוי ובעבר נחשב לתת-מין שלו והוא מזכיר אותו מאוד. הוא בעל נוצות כהות בפלג הגוף העליון, עם פנים אפורות, "אוזניים" זקורות, עיניים כתומות עזות ומקור אפור מעוקל. על הבטן והחזה פסים אנכיים שחורים והרגליים מכוסות נוצות. החלק הפנימי של הגוף לבן-צהוב.

האוחים חיים בזוגות ומקננים ביערות או בצוקים גבוהים ואף בהרי ההימלאיה, בהודו, נפאל, פקיסטן ובנגלדש ואולי גם במיאנמר. הם פעילי לילה קטלניים וניזונים מכל יצור חי קטן מהם, אותו הם תופסים בדממה במעוף שקט. טרפם העיקרי הוא מכרסמים קטנים כמו עכברים וחולדות וכן גרבילים ונזוקיה (Nesokia indica), אך הם לא יהססו לתקוף גם עופות (עד גודל של טווס) כולל עופות דורסים אחרים, זוחלים שונים כולל נחשים ארסיים, ארנבות בעיקר מהמינים ארנבת הודית וארנבת מצויה. הם יטרפו גם עטלפים וסנאים דואים.מצב שימור המין הוא ללא חשש.

==קישורים חיצוניים==

==הערות שוליים==

אוח הודי בשבי

קטגוריה:בעלי חיים שתוארו ב-1831
קטגוריה:טקסונים שתוארו בידי ג'יימס פרנקלין
קטגוריה:ינשופיים
קטגוריה:הודו: עופות
קטגוריה:עופות: טורפי-על
קטגוריה:בנגלדש: עופות
קטגוריה:בהוטן: עופות
שולמית מלמד

שולמית מלמד (נולדה ב-7 בספטמבר 1939) היא מחנכת ומנהלת אתר האינטרנט ערוץ 7, מיוזמי הקמתו של האתר ושל תחנת הרדיו הפיראטי "ערוץ 7" שקדמה לו.

==ביוגרפיה==
נולדה בשדה יעקב ליוסף ולק, מורה ומפקח מחוז ירושלים, פרופסור לחינוך באוניברסיטת בר-אילן וראש מכון ליאו בק, ולרבקה, בתו של הרב חיים יהודה אריה וייל. בגיל 7 נסעה עם הוריה לשנה לבלגיה, שם ניהל אביה בית ילדים בכפר מרקין עבור יתומים ניצולי שואה.

שימשה כמחנכת בבתי הספר עמינדב, המאירי, נעם וחורב. היא נמנית עם מקימי ההתנחלות בית אל בכ' בחשוון תשל"ח.

בשותפות עם יעקב כץ (כצל'ה) ויואל צור הקימו את תחנת הרדיו הפיראטי "ערוץ 7" מתוך תחושה שהתקשורת בישראל מוטה שמאלה. עוד לפני סגירתה של תחנת הרדיו החל לפעול אתר האינטרנט "ערוץ 7", ששולמית מלמד נמנתה עם מקימיו. כיום עומדת מלמד בראש הערוץ.

ב-2003 נשפטה לעבודות שירות בעקבות חלקה בהקמת רדיו ערוץ 7<ref></ref>.

ב-2012 תחקיר של עיתון "הארץ" חשף כי הייתה שותפה בחברה שעסקה ברכישת קרקעות ביהודה ושומרון. חברה שהייתה מעורבת בזיוף מסמכי בעלות של קרקעות בשכונת האולפנה.

==משפחתה==
נשואה לרב זלמן ברוך מלמד, רב היישוב בית אל לשעבר וראש ישיבת בית אל. לזוג 7 ילדים, רובם אנשי תורה, חינוך ועשייה הפעילים בחינוך התורני או בפעילות ציבורית במגזר הדתי-לאומי.

בנה הרב אליעזר מלמד הוא רב היישוב הר ברכה וראש ישיבת הר ברכה. בן נוסף, הרב יהודה מלמד, הוא ר"מ בישיבת רמת גן. חתנה, הרב הלל הורוביץ, הוא פעיל ציבור תושב חברון ובקיץ 2019 נבחר ליושב ראש מנהלת חברון, ששימש חבר הכנסת בימיה האחרונים של הכנסת התשע עשרה.

אחיה החורג (בנה של אשתו השנייה של אביה) הוא הרב איתן איזמן, ראש מוסדות נעם-צביה.

==קישורים חיצוניים==

* [https://www.inn.co.il/tags/הרבנית_שולמית_מלמד/ כל הכתבות על הרבנית מלמד], באתר ערוץ 7
* 
* 
* 
* 

==הערות שוליים==

קטגוריה:סגל ערוץ 7
קטגוריה:משפחת מלמד
קטגוריה:מייסדי התנחלויות
קטגוריה:שדה יעקב: אישים
קטגוריה:בית אל: אישים
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:רבניות (נשות רבנים)
קטגוריה:מתנחלות
קטגוריה:מופללים שנענשו בשעות לתועלת הציבור
קטגוריה:ישראליות שנולדו ב-1939
קטגוריה:ישראלים שנולדו ב-1939
המפלגה הסוציאליסטית (פורטוגל)

המפלגה הסוציאליסטית (בפורטוגזית: Partido Socialista) היא אחת משתי המפלגות הדומיננטיות בפורטוגל (יריבתה היא המפלגה הסוציאל-דמוקרטית) אשר נוסדה באפריל 1973. כיום המפלגה מחזיקה במושכות השלטון ומנהלת את הממשלה. המפלגה היא גם בעלת הייצוג הרב ביותר בפרלמנט האירופי מתוך כל המפלגות בפורטוגל.

== שנים בשלטון ==
{| class="wikitable"
!שנים
!מנהיג
|-
|1976-1978
1983-1985
|מריו סוארש
|-
|1995-2002
|אנטוניו גוטרש
|-
|2005-2011
|ז'וזה סוקרטש
|-
|2015-2024
|אנטוניו קושטה
|}

==קישורים חיצוניים==

* 

קטגוריה:פורטוגל: מפלגות
קטגוריה:פורטוגל: מפלגות סוציאליסטיות
קטגוריה:מפלגות שהוקמו ב-1973
נאום ההשבעה של פרנקלין דלאנו רוזוולט

נאום ההשבעה של פרנקלין רוזוולט היה נאום שנשא פרנקלין דלאנו רוזוולט ב-4 במרץ 1933 בקפיטול, בעת השבעתו לנשיא ארצות הברית בפעם הראשונה. בתקופה זו היה המשבר הכלכלי העולמי של 1929, ואליו התייחס הנאום. בנאום רוזוולט מבטיח לתושבים את הניו דיל, מדיניות שננקטה בעקבות השפל הגדול וכללה בין השאר החזרת אנשים לעבודה באמצעות "גיוס ישיר על ידי הממשלה עצמה", פיזור אוכלוסייה מחדש באמצעות העברת אנשים מן הערים לעבודה חקלאית, מאמץ להעלות את ערך המוצרים החקלאיים ובמקביל את כוח הרכישה של המוצרים בערים, מניעת עיקולי בתים לפושטי רגל וחוות, באמצעות הפחתה משמעותית של גובה החוב, תכנון לאומי לפיקוח על תעבורה, תקשורת, חשמל ומים, פיקוח הדוק על כל ההשקעות הבנקאיות והאשראי וקץ לספק ולציות ושמירה על מטבע יציב. 
בנאום נטבע הביטוי "יש לפחוד רק מן הפחד עצמו". 
רוזוולט

==חלק מן הנאום==
 

== מטרת הנאום==
בתקופתו של רוזוולט, היה המשבר הכלכלי העולמי של 1929, שהיה משבר כלכלי כלל עולמי שהתחיל מנפילת הבורסה הניו יורקית. אמנם הייתה לרוזוולט אהדה רבה, אך נשיא ארצות הברית היוצא הרברט הובר לא תמך במדיניות הניו דיל, אבדה האמונה בבנקים, כל האנשים היו מיואשים לגמרי והתוצר הלאומי הגולמי ירד ב-25 אחוזים. דוגמה לאי שביעות רצון נגד רוזוולט היא ניסיון התנקשות בו קצת לפני שהוא נכנס לתפקיד.

==ראו גם==
* פרנקלין רוזוולט
* נאום ההשבעה של פרנקלין רוזוולט באתר ויקיציטוט

==לקריאה נוספת==
*"נאומים ששינו את העולם"-רוזלינד הורטון וסלי סימונס
 
==קישורים חיצוניים==

* 
קטגוריה:נאומים בארצות הברית
קטגוריה:נשיאות פרנקלין דלאנו רוזוולט
קטגוריה:נאומי נשיאי ארצות הברית
קטגוריה:השבעת נשיא ארצות הברית
קאפה (חברה)

קאפה (באיטלקית: ) היא חברת מוצרי ספורט איטלקית גדולה. חברה זו היא חלק מקבוצת BasicNet האיטלקית, שמחזיקה בעוד מספר מותגי ביגוד, בעיקר באיטליה.

==חסויות==
===כדורגל===
להלן חלק מהגופים להם נותנת קאפה חסות בתחום הכדורגל:

====נבחרות לאומיות====
*בורקינה פאסו
*פיג'י
*כווית
*עומאן

====התאחדויות====
*אליפות סאו פאולו בכדורגל

====קבוצות כדורגל====
*טיגרה
*סנטוס
*מכלן
*סטנדרד לייז'
*ואסלנד-בוורן
*לידס יונייטד
*ויגאן את'לטיק
*באסטיה
*אוויאן
*בורוסיה מנשנגלדבך
*וולפסבורג
*קליארי
*ססואלו
*נאפולי
*טורינו
*גטבורג

===כדורסל===
*ארגנטינה
*סינגפור

ועוד מספר חסויות בענפים: איגרוף, גולף, הוקי קרח, ראגבי, כדורעף, סקי .

==קישורים חיצוניים==

* 

* [http://www.basicnet.com אתר רשמי של קבוצת האם BasicNet]

==הערות שוליים==

קטגוריה:חברות אופנה איטלקיות

קטגוריה:תאגידים רב-לאומיים
קטגוריה:מותגי הנעלה
המפלגה הסוציאל-דמוקרטית (ליטא)

המפלגה הסוציאל-דמוקרטית (בליטאית: Lietuvos socialdemokratų partija; בראשי תיבות: LSDP) היא מפלגה דומיננטית בליטא והמפלגה הוותיקה ביותר במדינה שעדיין פעילה.

== היסטוריה ==
בשנת 1895 החלו להיערך התכנסויות פוליטיות על מנת ליצור מפלגה מרקסיסטית פעילה. כתוצאה מדיונים אלו, מספר גופים מרקסיסטים התאחדו וייסדו את המפלגה ב-1 במאי 1896 במפגש חשאי בדירה בדרום וילנה. הארגון התחיל לפעול באופן חשאי והחל לפרסם באופן לא חוקי עיתונים וכרזות בליטאית ופולנית. במהלך השנים שלאחר מכן האוכרנה (המשטרה החשאית בימי האימפריה הרוסית) עצרה עשרות פעילים ואף הגלתה אותם לסיביר. המפלגה כמעט פסקה לפעול באותן השנים.

בשנים הראשונות של המאה ה-20 המפלגה חזרה לפעילות ואף החזיקה במושכות השלטון כמספר חודשים בשנת 1926.

בזמן השלטון הסובייטי על המדינה (1939–1989) המפלגה לא הייתה פעילה, אך חזרה לפעילות עם נפילת מסך הברזל, סוף המלחמה הקרה ועצמאותה של ליטא. מאז העצמאות המפלגה החלה להתחזק בשלל מערכות הבחירות וכיום (2016) המפלגה היא המפלגה הגדולה בסיימאס ומרכיבה את הממשלה עם עוד כמספר מפלגות.

== קישורים חיצוניים ==

* [https://www.socialistsanddemocrats.eu/ המפלגה הסוציאל-דמוקרטית] ב־S&D (Socialists & Democrats)

קטגוריה:ערכים שבהם תבנית בריטניקה אינה מתאימה
סוציאל-דמוקרטית
ליטא
רמי שבילי

אברהם (רמי) שבילי (1939 - 14 בנובמבר 2007) היה איש שירות הביטחון הכללי ששירת כראש אגף החקירות וראש מרחב צפון בארגון.

==ביוגרפיה==
שבילי נולד וגדל בנהלל, בנם של אסתר ויצחק שבילי. אביו היה מפקד תחנת משטרת נהלל ולאחר קום המדינה מפקד תחנת משטרת ישראל בעכו. שבילי ואחיו אלי גדלו כשהם נחשפים לתרבות ולשפה הערבית. הוא למד בתיכון בקריית חיים, בבית הספר החקלאי כדורי ובמקוה ישראל.

את שירותו הצבאי החל בגרעין נח"ל "צבר", במהלך השירות נפצע בצניחה. הוא פנה למשה דיין ועבר ליחידה 154 ("מודיעין 10") של אגף המודיעין.

ב-1960 השתחרר מצה"ל והתגייס לשירות הביטחון הכללי, הוא שירת ברצועת עזה בתקופה שלאחר מלחמת ששת הימים. בתחילת שנות השבעים שימש ראש מחלקת חקירות והיה זה שחקר את דאוד תורכי וחשף את רשת הריגול והטרור בה היו חברים גם אודי אדיב ודן ורד שעברו אימוני חבלה בסוריה. הוא היה ממונה על חקירתו של המחבל היפני קוזו אוקמוטו ממבצעי הטבח בנמל התעופה לוד. בשנים 1975 עד 1977 שירת כקצין האבטחה של שגרירות ישראל בלונדון. ב-1978 מונה לסגנו של נחמן טל, מפקד מרחב עזה וסיני. ב-1980 מונה לראש מחלקת הדרכה שבתקופת כהונתו הפכה לאגף בארגון. ב-1986 מונה לראש אגף חקירות ובתפקידו האחרון בשב"כ שימש מפקד מרחב צפון עד פרישתו ב-1990.

לאחר פרישתו עבד כיועץ בחברת ICTS, חברת שירותי ביטחון בינלאומית שהוקמה על ידי פורשי השב"כ ואל על. בהמשך שימש יועץ אבטחה וחוקר פרטי, בין השאר מונה על ידי חברת ברינקס לחקור את שוד הברינקס, וייעץ לידיעות אחרונות בנושא באג 2000 ובנושא פרשת האזנות הסתר.

שבילי הקדיש את זמנו למורשת מערכת הביטחון, כיהן כחבר הוועד המנהל וראש ועדת התוכן של המרכז למורשת המודיעין. כמו כן יזם מפעל הנצחה בשיתוף עם בית הספר הריאלי לזכרו של סוכן השב"כ והמוסד [https://www.shabak.gov.il/memorial/Pages/052.aspx ברוך כהן] שנרצח במדריד במהלך מבצע זעם האל.

היה נשוי למרים ששימשה מנהלת הארכיון של המחלקה היהודית בשב"כ ואב לבן ולבת (רון וטלי בהתאמה). בנו רון שירת כאלוף-משנה באגף המודיעין ובמפא"ת.

נפטר ממחלת הסרטן הריאה בנובמבר 2007 והובא למנוחות בבית העלמין נורדאו בכפר סבא.

==קישורים חיצוניים==
* 
* ג'ני אלעזרי, [http://prdupl02.ynet.co.il/ForumFiles_2/22710224.PDF מותו של סוכן] 

==הערות שוליים==

קטגוריה:בוגרי המכללה לביטחון לאומי
קטגוריה:חוקרים פרטיים ישראלים
קטגוריה:ראשי אגף החקירות בשב"כ
קטגוריה:ראשי אגף ההדרכה בשב"כ
קטגוריה:ישראלים שנולדו ב-1939
קטגוריה:ישראלים שנפטרו ב-2007
הפרלמנט הפדרלי של בלגיה

הפרלמנט הפדרלי של בלגיה הוא הרשות המחוקקת של בלגיה. הוא מורכב משני בתים:

* הבית העליון - הסנאט, ובו כ-60 נציגים. מספר זה צומצם בשנת 2014. לפני שנה זו היו כ-71 נציגים. 50 נציגים נבחרים על ידי הפרלמנטים המקומיים בבלגיה (הפרלמנט הפלמי, הפרלמנט של הקהילה הצרפתית והפרלמנט של ולוניה) והם בוחרים עוד כעשרה נציגים.
* הבית התחתון - בית הנבחרים, ובו כ-150 נציגים הנבחרים בבחירות כלליות ב-11 מחוזות בחירה. אחוז החסימה עומד על 5%.

הפרלמנט יושב בעיר הבירה של המדינה, בריסל.

דרישות הסף לכהונה בפרלמנט הן אזרחות ותושבות בלגית, וגיל 21 ומעלה.

ברוב מקרי החקיקה יש לבית הנבחרים כוח רב יותר מאשר לסנאט, ואף לעיתים הוא בעל כוח אבסולוטי. אך ישנם מקרים (אשר בעיקר נוגעים לבסיס של בלגיה בתור מדינה, הסכמים בינלאומיים ושינויים פדרליים) שבהם יש כוח שווה לשני הבתים.

== ראו גם ==

* הסנאט הבלגי
* בית הנבחרים הבלגי
* בתי מחוקקים לפי מדינה

== קישורים חיצוניים ==

* 
* 
* 

בלגיה
קטגוריה:בלגיה: פוליטיקה
שמורת חלמוניות ירוחם

שְׁמוּרַת חֶלְמוֹנִית יְרֹחָם ממוקמת ברכס ירוחם שבהר הנגב, מדרום-מערב ליישוב ירוחם. היא הוכרזה כשמורת טבע בשנת 2014.

השמורה, בשטח של 10,336 דונם, משתרעת ממערב לכביש 204. כלולים בה מספר ערוצי נחלים, שבהם צומחים אלפי פרחי חלמונית גדולה. הצמחים, שהם גאופיטים, פורחים על גבי מדרונות הסלע של הערוצים ולמרגלותיהם, כאשר הם עושים שימוש בכיסי הסלע, שבהם נקווים מים רבים יחסית. זמן פריחתם חל בסתיו: היא מתחילה בצפון השמורה בחודש אוקטובר ומסתיימת בתום חודש נובמבר בחלקיה המזרחיים והדרומיים.

בשמורה קיימים מיני צמחים נוספים, ערבתיים ומדבריים, וכן מצויים בה בעלי חיים שונים וביניהם דורבנים ושפני סלע.

מרבית שטח השמורה כלול בשטח אש צבאי.

מראה כללי מדרום מערב. הכתם הירוק ברקע הוא [[פארק ירוחם.]]
==קישורים חיצוניים==
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%97%D7%9C%D7%9E%D7%95%D7%A0%D7%99%D7%95%D7%AA_%D7%99%D7%A8%D7%95%D7%97%D7%9D השמורה], באתר inature
* [http://www.mapa.co.il/%D7%9E%D7%A4%D7%94/%D7%98%D7%99%D7%95%D7%9C%D7%99%D7%9D/17305 מסלול טיול בשמורה], באתר מפה

חלמוניות ירוחם
קטגוריה:הנגב